Ján Petro

LEN MI NEULEŤ

Technická spolupráca: Franko Štefan, Fujas Štefan

Dizajn obalu a ilustrácie: Michal Pilát

Edícia: Mladá Éra Autorov nového tisícročia - / MEA 2000 o. z. /

Autor hudby a videoklipov: Ján Petro

© Autorské práva vyhradené

ISBN 978-80-560-0095-3

ZOZNAM SKLADIEB A VIDEOKLIPOV

1. Blok Neón

2. Tentokrát to vyjde

1. Ospalé kolesá

2. Rodinná fotka

3. Monológ

4. Pritúľ sa

MOTTO

Nezabudne nik na to,

čo ešte netuší...

Teda,

aspoň ja som nezabudol...

Veľa vecí sa robiť nesluší,

ktoré nás robili šťastnými...

Lietali sme v oblakoch

a milovali svoje sny na zemi.

Decembrová sonáta

Počúval som cis mol...

“Sonátu mesačného svitu“

Beethovena

bol som na mol,

biele myši a klávesy

nechýbalo tomu nič,

zrejme som sa zasa kdesi zabudol.

Osud mi znova prehral prelúdium,

znova zahral tremolo do rúk,

keď som ti písal novým perom

darovaným koncom roka

zas som sa kdesi zabudol.

Napálené CD mi znelo v ušiach

myslím, že mal som chuť sa

niekam chystať,

unisona,

legata,

pianissima,

forte som krotil,

tie milé predtým

som budil a kriesil zaživa.

Nádherný večer...či bolo ráno...

Ach!!!

Veď tým to jedno dávno je...

Už ani spánok netiká presne...

Zas som sa kdesi zabudol...

Občas sa veci vracajú domov

opačným smerom serverom

občas sa karta obráti

niekto sa niekde zatúla

a niekto nikdy nevráti.

Ja mám však jednu istotu,

mesačný svit

zo sonáty od Beethovena

ten sa mi nikdy nestratí,

mesačný spleen od Beethovena.

Ladík Jankura

Pohádal som sa s Bylinkovou...

...vymkla ma,

musel som spať v aute.

Ťažké ráno!

Zobudil som sa na palubnej doske!

Ak toto sú tie dosky,

ktoré znamenajú svet...

Tak díky...fuckt...

Neskôr...po tom...

Po rokoch sa J.P. rozhodol

náramne nosiť náramkové hodinky,

niet divu, že má na nich

permanentne ľavé poludnie...

Mne to došlo ráno...

Koniec ukážky